Diari Oficial de la Generalitat Valenciana


Sumari del DOGV 3682, del 07-02-2000 (2000/776)

Informació pública del projecte d’expropiació forçosa per taxació conjunta i la relació de béns i drets afectats per l’expropiació, corresponent a la fase B, per a l’ampliació de patrimoni públic de sòl de la Generalitat Valenciana, en l’àrea de reserva delimitada en determinats terrenys, a la Serra del Colmenar, del terme municipal d’Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3682

Data del DOGV
:   07-02-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/776


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del projecte d'expropiació forçosa per taxació conjunta i la relació de béns i drets afectats per l'expropiació, corresponent a la fase B, per a l'ampliació de patrimoni públic de sòl de la Generalitat Valenciana, en l'àrea de reserva delimitada en determinats terrenys, a la Serra del Colmenar, del terme municipal d'Alacant. [2000/X776]
  
Per Resolució del conseller d'Obres Públiques, Urbanisme i Transports, de 13 de gener de 2000, s- ha acordat el que tot seguit s'exposa:
  
1r. Sotmetre a exposició pública el projecte d'expropiació forçosa per taxació conjunta i la relació de béns i drets afectats per l'expropiació, corresponent a la fase B, per a l'ampliació de patrimoni públic de sòl de la Generalitat Valenciana, en l'àrea de reserva delimitada en determinats terrenys, a la Serra del Colmenar, del terme municipal d'Alacant.
  
2n. El beneficiari de l'expropiació i responsable de la gestió dels terrenys que resulten expropiats, de conformitat amb les previsions de l'article 99 de la LRAU i amb subjecció a les condicions que s'hi estableixen, serà la Societat Parc Temàtic d'Alacant, SA, amb capital de la Generalitat Valenciana i té la consideració d'empresa pública de la Generalitat Valenciana, constituïda a l'empara de l'article 5 de la Llei d'Hisenda Pública de la Generalitat, per acord del Govern Valencià de 26 de novembre de 1996.
  
3r. L'exposició al públic s'anunciarà en el Diari Oficial de la Generalitat Valenciana, en el Butlletí Oficial de la Província d'Alacant i a un diari no oficial d'àmplia difusió en la localitat i es notificarà a tots els propietaris afectats amb trasllat literal del full d'apreciació corresponent perquè puguen formular les al·legacions que calguen respecte de la valoració dels seus béns i drets, la seua titularitat, la seua inclusió dins del projecte o sobre qualssevol altres qüestions relacionades amb aquest.
  
El termini per a formular al·legacions serà d'un mes des de la publicació del present anunci o, per als propietaris, el major que resulte de comptar un mes des que se'ls faça la corresponent notificació individualitzada o la publicació de l'anunci.
  
4t. De la present resolució i del projecte d'expropiació es donarà audiència a l'Ajuntament d'Alacant per un termini d'un mes.
  
Els interessats a consultar la documentació completa del projecte poden fer-ho, durant el termini indicat, a les oficines del Servei Territorial d'Urbanisme d'Alacant, situades a l'avinguda d'Aguilera, 1-3ª de la ciutat d'Alacant. També podran consultar la documentació a l'Ajuntament d'Alacant.
  
La qual cosa es fa pública per a coneixement general i en compliment del que disposa l'article 138.1 del Text Refós de la Llei sobre Règim del Sòl i Ordenació Urbana aprovat pel Reial Decret Legislatiu 1.346/1976, de 9 d'abril.
  
Es comunica que el present anunci es publica igualment als efectes que estableix l'article 59.4 de la Llei de Règim Jurídic i Procediment Administratiu Comú per als interessats que consten com a desconeguts o de titularitat dubtosa o controvertida. S'inclou en estos casos com a annex II el full de preu just.
  
El present anunci conté els annexos següents:
  
Annex I: relació de béns i drets afectats.
  
Annex II: full de preu just individualitzat dels propietaris desconeguts o de titularitat dubtosa o controvertida
  
València, 25 de gener de 2000. ?El secretari general: Gaspar Peral Ribelles.
  
Annex II
  
Full de preu just individualitzat dels propietaris desconeguts o de titularitat dubtosa o controvertida
  
BZ4-Parcel·la 14
  
1. Descripció física
  
Finca rústica de 658 m2, situada a la partida d'Aigua Amarga, terme municipal d'Alacant, limita al nord i oest amb la parcel·la BZ4-15 de Rafael Bonmatí Piñol; a l'est, amb la parcel·la BZ4-13 de José Pérez Lago; i pel sud, amb parcel·la BZ4-18 vial.
  
- Descripció cadastral: polígon 30, parcel·la 30, superfície 615 m².
  
Terreny inculte i amb un lleuger desnivell cap al sud, s'accedeix a través d'un camí de terra que naix davant de les instal·lacions de Celite Hispánica.
  
Dins dels límits es troba un repetidor de telefonia mòbil completament tancat. Una part de la finca l'ocupa el camí que accedeix als habitatges i està formigonat.
  
2. Propietaris: Vicente i María del Mar Sala Martínez
  
Adreça: desconeguda.
  
3. Dades de la valoració
  
658 m2 de terreny no cultivable x 500 PTA./m²= 329.000 PTA.
  
- Valor total bé de naturalesa rústica 329.000 PTA
  
- Premi d'afectació 16.450 PTA